# Abu al-Hassan al-Haiximi al-Quraixi

Abu al-Hassan al-Haiximi al-Quraixi (àrab: أبو الحسن الهاشمي القرشي, Abū l-Ḥasan al-Hāximī al-Quraxī; Rawa, 31 de gener de 1980 - Dera, 15 d'octubre de 2022) va ser un jihadista iraquià. Va ser el quart líder i tercer «califa» del grup armat Estat Islàmic, des del 10 de març de 2022 fins a la seva mort.

## Biografia

Abu al-Hassan al-Haiximi, nascut Nur Karim al-Mutni, pertanyia a la tribu Al Bu Ubaid de Rawa, a l'oest de la governació d'Al-Anbar. Va estudiar enginyeria informàtica a la Universitat de Bagdad, però va abandonar aquests estudis just abans de la guerra de l'Iraq i es va unir al «camp d'entrenament de Rawa» amb Manaf Al-Rawi sota el comandament dels líders de l'Al-Qaida Omar Hadid i Abu Muhammad Al-Lubnani.
La seva adhesió a l'estatus de califa va ser anunciada el 10 de març de 2022 en un missatge d'àudio pel portaveu d'Estat Islàmic, Abu Omar al-Muhajir, després de la mort de l'anterior califa Abu Ibrahim al-Haiximi al-Quraixi. El missatge indicava que membres d'Estat Islàmic li havien jurat fidelitat, segons la voluntat de l'antic califa.
Estat Islàmic va anunciar la seva mort el 30 de novembre de 2022 "en lluitar contra els enemics de Déu" sense més detalls sobre el lloc, la data o les circumstàncies de la seva mort. El mateix dia, el Comandament Central dels Estats Units va confirmar la mort del líder de l'EI i va especificar que va ser assassinat a Dera a mitjans d'octubre, durant una operació dels rebels de l'Exèrcit Lliure de Síria. Segons l'Observatori Sirià dels Drets Humans (OSDH), els enfrontaments van tenir lloc durant la primera quinzena de novembre i van deixar almenys 20 morts.
Estat Islàmic va designar com a successor Abu al-Hussein al-Husseini al-Quraixi, el qual també va morir l'abril del 2023, durant una operació dirigida pels serveis secrets turcs.

## Referències

* ↑ «Syrian rebels didn’t know jihadist they killed was Islamic State leader» (en anglès). The Times of Israel, 01-12-2022. [Consulta: 9 novembre 2023].
* ↑ «Abu al-Hasan al-Hashimi al-Qurashi» (en anglès). Aymenn J Al-Tamimi, 03-10-2023. [Consulta: 9 novembre 2023].
* ↑ «A Brief Biography of Abu al-Hasan al-Hashimi al-Qurashi: The Islamic State's Third Caliph» (en anglès). Aymenn’s Monstrous Publications, 03-10-2023. [Consulta: 9 novembre 2023].
* ↑ «ISIS Names a New Leader, but Says Little About Him» (en anglès). The New York Times, 10-03-2022. [Consulta: 9 novembre 2023].
* ↑ «Abou Ibrahim al-Hachimi al-Qourachi tué, l’Etat islamique s'est trouvé un nouveau chef» (en francès). Libération, 10-03-2022. [Consulta: 9 novembre 2023].
* ↑ «Islamic state confirms death of its leader, names new chief» (en anglès). Reuters, 10-03-2022. [Consulta: 9 novembre 2023].
* ↑ «Daech annonce la mort de son chef» (en francès). Le Figaro, 30-11-2022. [Consulta: 9 novembre 2023].
* ↑ «L’Etat islamique annonce la mort de son dernier chef en date» (en francès). Le Monde, 30-11-2022. [Consulta: 9 novembre 2023].
* ↑ «Islamic State leader killed in Free Syrian Army operation in mid-October- U.S.» (en anglès). Reuters, 30-11-2022. [Consulta: 9 novembre 2023].
* 1 2 «Le groupe État islamique annonce la mort de son chef et nomme son successeur» (en francès). Le Point, 30-11-2022. [Consulta: 9 novembre 2023].
* ↑ «Syrie: Deraa face à de violents combats entre ex-rebelles et jihadistes proches de l'EI» (en francès). RFI, 15-11-2022. [Consulta: 9 novembre 2023].